Havoisa da Bretaña

Havoisa da Bretaña ou Hawisa da Bretaña en bretón Hawiz Breizh, nada en Rennes en 1027 e finada o 19 de agosto de 1072, era filla do duque Alan III da Bretaña e irmá do duque Conan II da Bretaña. 

 Traxectoria 
Casou antes do 1058 co conde Hoel de Cornualla, tamén coñecido como Hoel V de Nantes, ao que achegou os dereitos ao ducado da Bretaña á morte do duque Conan II o 11 de decembro de 1066: a casa de Rennes traspasou o ducado á casa de Cornualla. Foi a duquesa titular entre 1066 e 1072, mentres que o seu marido Hoel era duque de iure uxoris (por dereito da súa muller). Despois da súa morte en 1072, Hoel seguiu no goberno como rexente en nome do seu fillo Alan IV da Bretaña, ata a súa morte en 1084; entón o fillo subiu ao seu trono. 

Categoría:Duques da Bretaña
Categoría:Nados en 1027
Categoría:Finados en 1072
Categoría:Nados no departamento de Ille e Vilaine